На основу решења Привредног суда у Нишу, 3. Ст. 629/2011 од 19.04.2012. године, у складу са чланoвима 132. и 133. Закона о стечају («*Службени гласник РС» број 104/09*) и Националним стандардом број 5 о начину и поступку уновчења имовине стечајног дужника («*Службени гласник РС» број 13/10*) године, стечајни управник стечајног дужника

**«ТАРА КОМЕРЦ» доо Лепосавић у стечају**

**ул. Сланиште бр. 7, Лепосавић**

**ОГЛАШАВА**

**продају имовине јавним прикупљањем понуда**

**Предмет продаје** је покретна имовина као целина, коју чини:

**Опрема: Брента са колицима, Тип: Вертикална.**

**Процењена вредност износи 1.000.000,00 динара. Депозит износи 200.000,00 динара.**

**Процењенa вредност ниje минимално прихватљивa вредност, нити je на ма који други начин обавезујућa или опредељујућa за понуђача приликом одређивања висине понуде.**

Понуде се достављају на адресу стечајног управника, ул. Народних хероја бр. 11, 18300 Пирот. **Крајњи рок** за достављање понуда је **20.03.2015. године до 12 часова**. Понуде које се достављају последњег дана достављају се на адресу Привредног суда у Нишу, ул. Светосавска бр. 7а, Ниш.

Право на учешће имају сва правна и физичка лица која:

1. након добијања профактуре, изврше уплату ради откупа продајне документације у износу од **5.000,00 динара** (профактура се може преузети сваког радног дана до **16.03.2015. године** у периоду од **9** до **16 часова** у просторијама стечајног управника);
2. уплате депозит у износу од **200.000,00 динара**, на текући рачун стечајног дужника број **205-205757-28** код Комерцијалне банке ад Београд, најкасније **3 дана** пре одржавања продаје (рок за уплату депозита је **17.03.2015. године**). У случају да је учесник који предаје пријаву правно лице, стечајном управниу се доставља и извод из регистрације и ОП образац.
3. потпишу Изјаву о губитку права на враћање депозита. Изјава чини саставни део продајне документације.

Прихватају се искључиво запечаћене понуде са назнаком «ПОНУДА» на коверти и назнаком да се понуда односи на продају имовине «ТАРА КОМЕРЦ» доо Лепосавић у стечају.

Запечаћена коверта са понудом треба да садржи:

- пријаву за учешће на јавном прикупљању понуда потписану лично или од стране овлашћеног лица и доказ да је у питању овлашћено лице;

- безусловну понуду, уз навођење јасно одређеног износа на који понуда гласи;

- доказ о уплати депозита;

- потписану изјаву о губитку права на повраћај депозита;

- фотокопију пуномоћја овереног пред судом за заступање на јавном отварању писмених понуда, ако отварању присуствује овлашћени представник.

Непотпуне и неуредне понуде и понуде које садрже услов неће се узимати у разматрање.

Јавно отварање понуда одржаће се дана **20.03.2015. године у 12:15 часова** (15 минута по истеку времена за предају понуда) на адреси: Привредни суд у Нишу, судница бр. 3, ул. Светосавска бр. 7а, Ниш, у присуству Комисије формиране одлуком стечајног управника и уз присуство представника свих понуђача. Ако отварању понуда присуствује понуђач лично потребно је да исти поседује и пружи на увид доказ о идентитету (важећа лична карта или пасош). У случају да понуђача заступа овлашћено лице потребно је да исто лице приложи оригинал пуномоћја (овереног пред судом) за заступање на јавном отварању писмених понуда.

Позивају се чланови Одбора поверилаца да присуствују отварању понуда.

Стечајни управник отвара понуде тако што:

1. чита правила отварања писмених понуда,
2. отвара писмене понуде,
3. уписује у регистар понуда износ одређен у свакој понуди, имовину на коју се понуда односи, као и потврду о уплаћеном депозиту,
4. одржава ред на јавном отварању понуда,
5. потписује записник.

У складу са Националним стандардом број 5, стечајни управник је дужан да ако највиша достављена понуда износи мање од 50% процењене вредности, пре прихватања такве понуде затражи сагласност Одбора поверилаца.

Стечајни управник ће свим понуђачима који су поднели понуде послати обавештење о проглашеном најуспешнијем понуђачу у року предвиђеним Националним стандардом бр. 5. Купопродајни уговор се потписује у **року од 3 радна дана** од дана проглашења најуспешнијег понуђача. Проглашени купац је дужан да уплати преостали износ купопродајне цене у року од **8 дана** од дана потписивања Уговора. Тек након уплате купопродајне цене и добијања потврде од стране стечајног дужника о извршеној уплати у целости, исти стиче право својине над предметом продаје.

Свако лице које је стекло право на учешће у складу са условима прописаним овим огласом, губи право на депозит у складу са Изјавом о губитку права на враћање депозита.

Ако проглашени купац не потпише записник, купопродајни уговор или не уплати купопродајну цену у прописаним роковима и на прописан начин, као и у свим другим случајевима предвиђеним Изјавом о губитку права на враћање депозита, губи право на повраћај депозита.

Стечајни управник ће без одлагања вратити положени депозит сваком понуђачу чија понуда буде одбијена у року од 2 радна дана од проглашења најуспешнијег понуђача.

Имовина се купује у виђеном стању и може се разгледати након откупа продајне документације, а најкасније до 5 дана пре заказане продаје, сваким радним даном од 10 до 16 часова.

Порези се додају на постигнуту купопродајну цену и падају на терет Купца.

Особа за контакт - стечајни управник Горан Пауновић, контакт телефон: 066 32 00 90.